钦定古今图书集成/历象汇编/岁功典/第041卷 > 沁园春 葛长庚
## 钦定古今图书集成/历象汇编/岁功典/第041卷 > 沁园春 葛长庚

吹面无寒，沾衣不湿，岂不快哉。正杏花雨嫩，红飞香
砌，柳枝风软，绿映芳台。燕似谈禅，莺如演史，犹有海
棠连夜开。“清明也，尚阴晴莫准，蜂蝶休猜。　朝来应
问苍苔。甚几日都成锦绣堆。念四方宾客，不堪渭树，
一年春事，已属庭槐。宿酒难醒，多情易老，争奈传杯
不放杯。如何好，看秋千戏剧，蹴踘诙谐。”